Vlčianske mŕtve rameno

Vlčianske mŕtve rameno je prírodná pamiatka v správe štátnej ochrany prírody Dunajské luhy. Nachádza sa v katastrálnom území obce Vlčany v okrese Šaľa v Nitrianskom kraji. Územie bolo vyhlásené alebo novelizované v roku 1983 na rozlohe 8,2394 ha, platí tu štvrtý stupeň ochrany. Ochranné pásmo nebolo určené, preto je ochranným pásmom územie do vzdialenosti 60 m smerom von od hranice chráneného územia (§17 ods. 8 Zákona o ochrane prírody). Predmetom ochrany je: Ochrana jednej z posledných ukážok zvyškov mŕtvych ramien Váhu s pomerne dobre zachovaným pásom brehových porastov s typickými hydrofilnými biocenózami. Referencie Externé odkazy Prírodná pamiatka Vlčianske mŕtve rameno, Štátny zoznam osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Vlčianske mŕtve rameno na českej Wikipédii.